Diari Oficial de la Generalitat Valenciana


Sumari del DOGV 2339, del 06-09-1994 (1994/832320)

ORDRE de 19 d'agost de 1994, de la Conselleria d'Agricultura, Pesca i Alimentació, per la qual es regulen ajudes financeres a les explotacions agrícoles de cultius llenyosos en seca afectades per la sequera.
---------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1994/08/19/(1)/dof/vci/html**

### Dades del document

Número de DOGV
:   2339

Data del DOGV
:   06-09-1994

Secció del DOGV
:   DISPOSICIONS GENERALS

Número del document
:   1994/832320


Data del document
:   19-08-1994

Organisme emissor
:   Conselleria d'Agricultura, Pesca i Alimentació

Tipus de document
:   Ordre

Correcció d'errades

Anàlisi jurídica

ORDRE de 19 d'agost de 1994, de la Conselleria d'Agricultura, Pesca i Alimentació, per la qual es regulen ajudes financeres a les explotacions agrícoles de cultius llenyosos en secà afectades per la sequera. [94/6038]  
En les mesures de suport a les explotacions agràries previstes pel Reial Decret-Llei 6/1994 pel qual s'adopten mesures urgents per tal de reparar els efectes produïts per la sequera i per les ordres que el despleguen, no s'inclouen les ajudes als titulars d'explotacions de cultius llenyosos en secà.  
A la Comunitat Valenciana, els efectes de la sequera s'han deixat sentir intensament en cultius llenyosos de secà com ara vinya, ametlers, olivars i fruiters; per això, el Consell de la Generalitat Valenciana, en la reunió del dia 19 d'agost de 1994, va acordar ampliar les ajudes de l'Ordre de 3 d'agost de 1994 als titulars d'explotacions de cultius llenyosos en secà, en els termes d'aquesta ordre. Per això,  
ORDENE:  
Article primer  
La Conselleria d'Agricultura, Pesca i Alimentació concedirà ajudes, en forma de bonificació a l'interès dels préstecs que es concedesquen, als titulars d'explotacions agrícoles de cultius llenyosos en secà ubicats en la Comunitat Valenciana, amb les condicions que s'indiquen en els articles següents.  
Article segon  
Per a poder accedir a les ajudes previstes en aquesta ordre caldrà que l'explotació haja sofert danys en la seua producció en un percentatge superior al 35 per cent de la seua producció normal.  
Article tercer  
Les ajudes revestiran la forma de bonificació de fins a cinc (5) punts en el tipus d'interès dels préstecs que se sol·liciten a l'empara del conveni que se subscriga entre la Conselleria d'Agricultura, Pesca i Alimentació, i les entitats financeres. La quantia màxima del préstec serà de 100.000 pessetes per hectàrea, amb el límit de 4.000.000 de pessetes per peticionari.  
El termini de duració del préstec serà de cinc anys amb un de mancança; l'amortització es farà en quatre terminis mitjançant quotes iguals i que es pagaran els dies 30 de novembre dels anys 1996, 1997, 1998 i 1999. El període de mancança, independentment de la data de formalització del préstec, finalitzarà el 30 de novembre de 1995.  
Article quart  
L'import global màxim de les subvencions pujarà a 525 milions de pessetes, a càrrec de l'aplicació pressupostària 15.43.20.6434.796.66.0. Si la quantia resultant de les ajudes aprovades superés els totals establerts, es procedirà a un prorrateig entre les sol·licituds que tinguen dret a subvenció.  
Article cinquè  
Les sol·licituds d'ajuda, el model de les quals figura en l'annex d'aquesta ordre, i que facilitarà la Conselleria d'Agricultura, Pesca i Alimentació, podran presentar-se en les oficines comarcals de la Conselleria o en la forma establerta en l'article 38 de la Llei 30/1992, abans del dia 30 de setembre, acompanyada de la següent documentació:  
- Fotocòpia del DNI o NIF.  
- Fotocòpia de la declaració de l'impost sobre la renda de les persones físiques o de l'impost de societats, si escau, corresponents a l'exercici 1993, tret que es justifique estar exempts de l'obligació de presentar-la.  
- Fotocòpia de la cèdula cadastral.  
Article sisè  
Es deleguen els directors territorials de la Conselleria d'Agricultura, Pesca i Alimentació per a la resolució de concessió i pagament de les ajudes regulades per aquesta ordre.  
Article setè  
Els directors territorials de la Conselleria d'Agricultura, Pesca i Alimentació, una vegada realitzades les comprovacions oportunes, comunicaran als interessats mitjançant la diligència oportuna en la sol·licitud el reconeixement del dret a la bonificació del tipus d'interès per al préstec que podran formalitzar, d'acord amb aquesta ordre i del conveni que se signe a l'efecte amb les entitats financeres corresponents.  
Article vuitè  
Si en el termini de tres mesos a partir de la data final de presentació de sol·licituds no s'hagués dictat resolució, s'entendrà desestimada.  
Article novè  
Per part dels serveis tècnics de la Conselleria d'Agricultura, Pesca i Alimentació, es durà a terme el control de les sol·licituds i en cas que la diferència entre el que es declare i la realitat siga superior al 20 per cent, no tindran dret a ajudes.  
DISPOSICIó FINAL  
Aquesta ordre vigeix des de l'endemà de la publicació en el Diari Oficial de la Generalitat Valenciana.  
València, 19 d'agost de 1994  
El conseller d'Agricultura, Pesca i Alimentació,  
JOSÉ MARíA COLL COMIN


Còpia Permalink ELI